السمية بدلو السميع تيشبع فائدة ولا كلام اخر يعني هادي مشكلة التبني مشكلة التبني تؤخذ بطرفي نقيض. شي واحد تبنى شي بنيتة الله يجازيه بخير. وكبرها ورباها الى اخره وصلت ربعطاش العام ما باغيش شي واحد يخبرها. هو كيرفض يخبرها بالحقيقة ديال انها متبنات. وما باغيش شي واحد يخبرها ودايرها في الحالة المدنية
هاد الكلام هادا فيه حق وباطل هادشي اللي دار هاد السيد دار حق ودار باطل ايضا لأنه باش نتفهم مزيان بعض الأحيان ملي كنجاوب بعض الأجوبة كيمشيو بعض الناس يحلو المشاكل ولكن كيخسرو ماشي كيحلو كيعقدو عباد الله
واعوذ بالله من قولت انا كيتاصلو بزاف. سبحان الله سنويا ديال الشباب ذكرانا واناثا. لي كانوا ضحايا ديال التبني وتجرحو ما كيعرفوش هادوك الناس يوصلو لهم الحقيقة. كيدمروهم واحد التدمير خطير
وكيوصلو بعضهم للإنتحار والعياذ بالله لأن الإيمان قليل او كاين لي ربي تعالى كيوفقو كاين لي كيجيبلو الله شي مومن كيعالجلو الإشكال ديالو النفسي. حتى كيعاود يدمجو من جديد في المجتمع
ولذلك لي بغا يتبنى راه يعني بين قوسين التبني يعني بغا يربي. هذا راه جهاد في سبيل الله ترى اجر عظيم لأنه راه كتنقد واحد الطفل من التشرد. ذكرا كان او انثى. شيء من حيث الأجر. شيء كبير انما وحتى
قوانين الان مساعدة بشكل كبير. ما ديروش في الحالة المدنية ديالك. ديرلو حالة مدنية مستقلة مدنية مستقلة. ما ديروش الحالة المدنية ديالك باش ميتخلطش النسب ديالو مع النسب ديالك هذا لا يجوز. لأن هذا الذي نهى عنه القرآن وحرمه النبي العدنان عليه الصلاة والسلام. انك تعطيه يعني ديرو ولد ديال. وتكون
يكون داخل في التركة اولا كيلتاحق بالنسب وهذا لا يجوز لأنه ماشي ولدك لا يجوز ان يلحق بنسبك لأنك تظلللو الحقيقة ديالو هو نيت وتضلل الحقيقة ديال جيل هو غيولد لولادو ولاد ولاد يعلم الله تعالى اش غيوقع وكتولي قبيلة كلها تالفة هدا واحد الأمر الثاني انه قضايا
قضايا ربي تعالى راه هو لي قسمها ماشي انا ولا نتا. ولذلك باغي تكرمو وكرمو وديرلو التلت كاع. وغادي يتفضل حتى على ولادك من الصلب لما تعطيه الثلث او اقل من الثلث نتاحر يعني ديرلو ديرلو وصية من التركة ديالك. ولكن ديرلو حالة مدنية مستقلة
نهار تبغيو تخبرو بحال هاد البنيتة دابا لي وصلت ربعطاش لعام هدا عاود هاد السيد عندو الحق من واحد الناحية. راه غلط فاش دارها في الحالة المدنية ديالو ولكن عندو الحق انه ميخبرهاش بواحد
متشنج وعندو الحق ميخليش الناس الجهال فعلا. يمشي يخبروها. تصدمو واحد الصدمة كارثية واحد واحد الشاب يعني في السنة الماضية الدراسية اتصل بيا باغي يموت مسكين هادي دابا مو لي رباتو بين قوسين يعني شي واحد محمق شي حمق فعلا قالها قالها را هادشي حرام بواحد الشكل فظ غليظ وما تمشي وتشعل
مع داك الولد قالت لو اولدي نتا راك ماشي ولدي. جبناك غير من السبيطار. وتصور نتا هاد الولد تا لآخر لحظة. عايش مع ذكور وإناث كيعتبرهم خوتو خواتاتو وهادي مو مربي عليها الكبدة. ما عندوش ادنى معلومة. تخيل راسك فموضعو. وتجي وتنزل عليك هاد الصاعقة الدرار
يعني اشمن قلب لي قادر يتهزأ يهز هادشي ؟ الولد طج وخرج من الدار. ما ما بقاش ما بقاش عارف يهضر. طج. وهرب من المدينة ديالو وجا للمدينة لخرى تالف مسكين صافي غادي يوصل باغي ينتحر وصل لواحد الحالة يرثى لها
جابو الله تعالى تلاقيت بيه مسكين فيعني صعاب عليا باش باش نقنعو بالحقيقة ديالو صعاب لان ماشي ساهل درتلو الحيلة غير باش نبدا نشوفو. غير يبدا يجي عندي نشوفو لعل وعسى بشوية بشوية ربي تعالى يعاود يردو للتوازن ديالو الطبيعي. هادي انا بالنسبة ليا لي دارت ديك المرا جريمة. هادي جريمة هادي
جريمة نفسية فعلا هداك خص واحد الاسلوب لطيف وعالي مقادراش هي توصلو متوصلوش بهاد الفض هدا شوف شي راجل حكيم لي عندو القدرة يفهمو بشوية بشوية هاد الحقيقة هادي لي خصها خصها اسلوب بحال الدوا. يدوز لو بواحد الشكل يعني معقول وبواحد المقادير مدققة. باش متهلكوش
وحتى العبارة عبارة كارثية من السبيطار يعني سيء جدا هاد التعبير. مهين مهين ولذلك عندو الحق كيخبع على هاد البنت هادي الحقيقة خاصة ان سن ربعطاشر سنة صعيب صعيب صعيب جدا
ما غاديش تيق هاد البنت هادي تحمل هاد الحقيقة هادي غيزيد يصبر عليها شوية ولكن يعني يشوف يفكر عن بعد وبتأمل وبهدوء الأساليب المفيدة لإيصال هذه الحقيقة لهاد الفتاة في السن
مناسب من بين من بين الأوقات المناسبة لهادشي هادا وشفت اللي دارها جزاه الله خيرا وصل واحد البنيتة رباها بهاد الشكل حتى فوقاش غادي يخبرها؟ تا تخطبت لأنه الصدمة كتعالج بالمضاد ديالها. سبحان الله العظيم
هادي كاينة فالقرآن آآ النبي صلى الله عليه وسلم في معركة احد كيتكلمو على علماء النفس المعاصرون كيتكلمو على هادشي العلاج بالصدمة النبي صلى الله عليه وسلم لما لما هزموا المسلمين في معركة احد
الهزيمة جات صعيبة. صعيبة ما نتقبلوهاش المسلمين. او هو ربي تعالى كيسلط عليهم واحد الخبر. تطلق اشاع. تطلق اشاع طلقوه المنافقين المنافقون ولكن الله تعالى اذن به شنو هو هاد الإشاعة؟ ان الرسول عليه الصلاة والسلام قتل
فمبقاوش المسلمين كيفكرو تهزمو لاء اولات كارثة. الرسول قتل صافي تصدمو واحد الصدمة نساتهم الهزيمة قاع فخطرة مبقاوش شاعرين بالهزيمة سلط عليهم ربي تعالى النعاس فإذا به سبحان الله والله العظيم النبي صلى الله عليه وسلم بدا يغوت انا النبي لا كذب انا ابن عبد المطلب فالناس عاود فرحوا واحد الفرح كبير فإذا
يتعالجت المشكلة دالهزيمة لأنه تعالجت بديك الصدمة ديال النبي صلى الله عليه وسلم قتل وتعالجت الصدمة ديال النبي صلى الله عليه وسلم قلتي لأنها كتعيش انه لم يقتل فلذلك يراعي الإنسان واحد المناسبة ديال الخير او مناسبة سيئة ايضا. بحال مناسبة وفاة او شي من هاد القبيل او كيتعطى داك الخبر فديك الوقت
كيدوب ما كيبانش كيدوز والمناسبة لطيفة ديال الزواج مناسبة عالية فلذلك واخا كتحس بأن تكلعات لها اسرتها كتلقى التعويض زوج وبمجرد ما كتولد لولاد سبحان الله العظيم تنسى كل شيء
كيوليو سبحان الله العظيم هادي بالتجربة يعني بالتجربة سبحان الله العظيم في الفتيات يعني واخا عندهم والديهم. سبحان الله العظيم يعني لما كتفقد يعني البنت الأسرة ديالها شفنا هادشي هذا ايتاميا. غي بمجرد ما كتولد المرا كيكونو عندها ولادها صافي كيولي باها ومها وكلشي اللهم دوك الولاد اللي عندها. كتحول العاطفة ديال الانسان كتحول
وكتعمر فأصبح فؤاد ام موسى فارغة داك الفراغ خصو يعمر بشي حاجة عاود رد لها ولدها عاود رد لها موسى ترضعو لاش كتعمر ديك المواجيب ديال الأمومة كتعمر. فالوجدان الإنساني لما تفرغو خصك تعمرو. ماشي تحطمها تقلع لها كلشي وتخليها تيه. هذا ظلم
ايوا حقيقة زعما هاد المجال مشكل كبير جدا هذا يعاني من مرض الوسواس هذا المرض كثر. وسببه الرئيس غياب الذكر. راه الإخوان الكرام الذكر راه عندو واحد الدور كبير. في التحصيل
ماشي غير في العلاج. قبل ما يوقع المرض. في التحصين من المرض. والوقاية طبعا افضل من العلاج فلذلك من داوم على الذكر وقاية ومناعة وعلاج. غي بنادم ما تزربش على الديك. لأن الدكر راه عبارة عن عروج كطلع في الدروج. ماشي نتا يلاه النهار
كون بديت وبغيت تبرا. النهار اللول راك باقي في الدرجة الاولى. فطلع الدرجة التانية زكر زكر زكر. فكيحصل الانسان واحد التوازن الشخصية ديال الانسان انهارت لأن الوسواس شنو هو؟ فقدان الثقة بالذات ما كيبقاش راضيات في الوسواس. بنادم ما كيبقاش يتيق فراسو
اي ما يقدر يشري حاجة ما يقدر يدير تا حاجة الصلاة ديالو يعاودها الوضو ديالو يعاودو كلشي مشكلتو انه الفعل ديالو هو ما كيتيقش فيه. اي حاجة دارها كيقول ماشي صحيحة. انا لا اعرف لا احسن
ويعاود يتيق فراسو بأن هو كاين وله قدرة اذن الدات ديال منهارة يعاود يبنيها هو ذكر الله عز وجل الا بذكر الله تطمئن القلوب القلوب فذكر الله عز وجل يعني افضل وسيلة اذا اتقن الذكر فعلا ودار بحضور وجداني الذكر السني القرآني فكيعاود يركب النفس تركيب عجيب
هذا يعني غلطت في التشهد او شك شك شكون فقط؟ شك في عدم اتمام التشهد في الصلاة؟ واش عليه اه كيسولوش عليه سجود السهولة والو اولا الشك لا يبطل اليقين هادي قاعدة معروفة. او تانيا ما هو الا التشهد التشهد يعني هو كيشك غير واش كملو اما وراه هو بداه
يعني يمكن الإنسان كاعما يكملوش اصلا بلا بلا يعني بلا شك وصلاته لا تحتاج بعد ذلك الى ترقيع بسجود سهو او غيره سبحانك اللهم وبحمدك نشهد ان لا اله الا انت